Silversea' kliendid on edukad, haritud ja paljureisinud inimesed. Nad huvituvad külastatavatest sihtkohtadest süviti, naudivad laeval pakutavat sööki-jooki ja kultuuri. Tihti on neil aega rohkem kui tavainimestel - nad võtavad ette kruiise, mis kestavad nädalaid või isegi kuid. Nad kombineerivad marsruute ja otsivad  midagi erilist - midagi sellist, mida teised kruiisifirmad ei paku. Nad on valmis selle eest maksma, kuid ootavad ka perfektset teenindust nii kruiisi ajal kui ka enne ja peale kruiisi. Umbes 60% Silversea kliente on korduvreisijad ehk kasutavad sama firma teenuseid ikka uuesti ja uuesti.